open-index/open-wikipedia-markdown huggingface dataset:
Муродқул Истамқулов

**Муродқул Истамқулов** (27.02.1947, м. Сулфакабудаки н. Самарқанд), пизишки амрози дохилӣ (терапевт). Номзади илмҳои тиб (1987). 
## Зиндагинома
Муродқул Истамқулов Техн. тиббии Самарқанд (1966), фак. табобатии Ин.-ути тиббии шаҳри Самарқанд ба номи И. П. Павловро хатм кардааст (1973). Омӯзгори Техн. тиббии шаҳри Самарқанд (1973-74), пизишки табобатгоҳи назди Донишгоҳи давлатии омӯзгории Тоҷикистон ба номи Садриддин Айнӣ [1974-1975), пизишк., муд. шуъбаи гематологияи беморхонаи клиникии ҷум.-вии №3 Қарияи Боло (1975-1979), пизишки терапевти шуъбаи наркологии беморхонаи ҷум.-вии №1 (1979-1982), корм. каф. психиатрия (таҳти роҳбарии профессор М. Ғуломов, 1982-1984). Унвонҷӯи Ин.-ути гастроэнтрологияи АУ ҶТ (таҳти роҳбарии профессор Ҳамид Мансуров, 1984-1985). С. 1985 ба шаҳри Самарқанд бозгаштааст. Ассис., каф. 2-юми амрози дохилии Ин.-ути тиббии шаҳри Самарқанд (1985-1992). Аз соли 1992 – сарвари (табиби) клиникаи хусусии «Луқмони Ҳаким»-и шаҳри Самарқанд.

## Эзоҳ

Гурӯҳ:Олимони Тоҷикистон
Гурӯҳ:Пизишкони Тоҷикистон
Крис Ҳемсвурт

**Кри́стуфер «Крис» Ҳе́мсвурт** (; тав. 11 августи 1983, Мелбурн, Виктория, Австралия) — ҳунарпешаи устуролиёӣ, номзад ба ҷоизаи BAFTA.

## Эзоҳ
Голвонуметр

right|thumb|300px|Нақшаи кори голвонуметр
**Голвонуметр** (аз номи хонаводагии Луиҷи Голвонӣ ва вожаи  — «чен мекунам»), **галвано́метр** — асбоби дақиқ (баландҳассос) барои чен кардани қувва, шиддат ва миқдори хеле хурди ҷараёни электрӣ. 

Голвонуметрро, маъмулан, чун нишондиҳанда (сифр-индикатор) барои муайян кардани мавҷудияти ҷараён ё шиддат дар занҷири электрӣ истифода мебаранд. Вобаста ба навъи ҷараёни электрӣ голвонуметрҳои ҷараёни доимӣ ва голвонуметрҳои ҷараёни тағйирёбанда мавҷуданд. Бештар голвонуметрҳои ҷараёни доимии системаи магнитию электрӣ маъмуланд, ки ба таъсири майдони магнитии магнити доимӣ ба ноқили ҷараёндор асос ёфтаанд. Асбобро тавре месозанд, ки ба ҷойи ақрабак оинача насб шудааст. Нури рӯшноӣ аз оинача инъикос ёфта, ба сӯйи ҷадвал (шкала) равона мешавад. 

Голвонуметрҳо қувваи ҷараёни то 5•10-11 А ва шиддати то 5•10-8 В-ро чен карда метавонанд. Барои чен кардани қувва ё шиддати ҷараёни тағйирёбанда (то 5 кҲс) голвонуметрҳои ларзишии ҷараёни тағйирёбандаро ба кор мебаранд.

## Эзоҳ

## Сарчашма
*
Галваностереотипия

**Галваностереотипия** (аз галвано… ва стереотипия) — раванди бо усули галванопластика тайёр кардани нусхаҳои қолаби чопи барҷаста (стереотипҳо).

Галваностереотипия бори нахуст (1839) дар Экспедитсияи (Идораи) истеҳсоли коғазҳои давлатӣ дар Петербург барои зиёд кардани қолабҳои чопӣ истифода шудааст. Ин раванд аз қолабтайёркунӣ, бо усули электролиз дар рӯйи матритса таҳшин кардани филизз (одатан, мис) ва ороишдиҳӣ иборат аст. Галваностереотипияро дар нашри китобу маҷаллаҳое, ки аксҳои рангаи зиёд доранд, инчунин барои чопи суратҳои ранга истифода мебаранд. Галваностереотипҳо нисбат ба қолибҳои рехтаи стереотипӣ аксҳоро саҳеҳтар таҷдид намуда, ба фарсудашавӣ устувортаранд ва нашрдиҳиашон зиёд аст, мас., бо галваностереотипҳои мисӣ то 200—250 ҳазор нусха ва баъди иловатан бо қабати тунуки оҳан ё никел рӯйпӯш кардани онҳо то миллион нусха баровардан мумкин аст.

## Эзоҳ

## Сарчашма
* 

Гурӯҳ:Нашриёт
Луиҷи Голвонӣ

**Луиҷи Галвани** (, 9 сентябри 1737 — 4 декабри 1798) — пизишки итолиёӣ, анатомист, физиолог ва физикдон, яке аз бунёнгузорони таълимот дар бораи барқ ва электрофизиология, асосгузори электрофизиологияи таҷрибӣ.

## Зиндагинома
Луиҷи Галвани 9 сентябри соли 1737 дар Болоня ба дунё омадааст. Ӯ аввал илоҳиёт ва баъд пизишкӣ, физиология ва анатомияро омӯхтааст. Дар соли 1759 вай Донишгоҳи Болонияро бо ихтисоси илоҳиётшинос хатм кард ва танҳо пас аз дифоъ кардани рисолаи худ ба тиб таваҷҷуҳ пайдо кард (ин дар зери таъсири падари шавҳараш — пизишки номвар ва профессори тиб Карло Галеаззи рух дод).

## Фаъолияти илмӣ
Корҳои илмии аввалини Луиҷи Галвани ба анатомияи муқоисавӣ бахшида шуданд. Соли 1771 таҷрибаҳоро оид ба омӯзиши кашишхӯрии мушакҳо оғоз намуда, ҳодисаи зери таъсири ҷараёни электрӣ кашишхӯрии мушакҳои қурбоқаро ошкор кард. Баъдтар Волта қайд кард, ки кашишхӯрии мушакҳои қурбоқа аз таъсири ҷараёни электрикӣ аз нуқтаи назари физикӣ чизи нав нест. Ҳодисаи индуксияи электрикӣ, маҳз ҳодисаи ба ном «зарбаи бозгаштӣ»-ро соли 1779 Магон баррасӣ намуда буд. Луиҷи Галвани кашишхӯрии мушакҳоро ҳангоми ба воситаи ноқил пайваст кардани он бо асаб ё ҳароммағз мушоҳида намуд. Инчунин муқаррар кард, ки мушак ҳангоми ба он дар як вақт расидани ду ноқили гуногун кашиш мехӯрад. Луиҷи Галвани аз таҷрибаҳои худ ба хулоса омад, ки манбаи нав ва шакли нави барқ вуҷуд дорад. Ба чунин хулоса Луиҷи Галваниро таҷрибаи тартиб додани занҷири сарбаста аз ноқилҳо ва мушаки қурбоқа водор кард. Ба туфайли таҷрибаҳои ӯ Алессандро Волта манбаи нави ҷараён — унсури галваниро кашф намуд.

Соли 1791 «Рисола дар бораи қувваи электрӣ ҳангоми ҳаракати мушак» ном асараш аз чоп баромад. Кашфиёти Луиҷи Галвани муддати дуру дароз дар китобҳои таълимӣ ва мақолаҳои илмӣ «галванизм» номида мешуданд. Истилоҳи мазкур то имрӯз дар номи баъзе дастгоҳҳо ва равандҳо боқӣ мондааст. Пажӯҳишҳои Луиҷи Галвани дар амалияи илми тиб ва баҳри дарёфти усулҳои таҷрибаи физиологӣ аҳаммияти бузург доранд.

## Эзоҳ

## Пайвандҳо
* Алессандро Вольта и Луиджи Гальвани: Неоконченный спор, доктор физико-математических наук В. Ольшанский. Наука и жизнь № 12, 2004 год
* Луиджи Гальвани и рождение электробиологии
* Луиджи Гальвани в энциклопедии Кольера
* Луиджи Гальвани, изобретатель гальванометра
* Лягушачья лапка Луиджи Гальвани
Галванотехника

**Галванотехника** — соҳаи электрокимиёи амалӣ, ки равандҳои таҳшинонии электролитии филиззҳоро дар сатҳи маҳсулоти филиззӣ ва ғайрифилиззӣ дар бар мегирад.

Раванди галванотехника ба кристаллбандии филиззҳо ҳангоми гузаштани ҷараёни электрии доимӣ аз маҳлулҳои обии намакҳои онҳо асос ёфтааст. Ионҳои мусбат заряднокшудаи филизз бо электронҳо пайваст шуда, дар сатҳи маҳсулоти рӯйпӯшшаванда (дар галваностепия) ё дар рӯйи қолабҳои махсус, ба ном матритсаҳо (дар галванопластика) дар шакли филиззи холис таҳшин мешаванд. Асосҳои раванди галванотехникаро Б. С. Якоби кашф намудааст. Равандҳои галванотехникаро барои бо филизз рӯйпӯш кардани сатҳи маҳсулот, ба даст овардани нусхаҳои саҳеҳи филиззӣ, мас., қолибҳои чопӣ, муҳрҳои гуногун ва ғ. истифода мебаранд.

## Эзоҳ

## Сарчашма
* 

Гурӯҳ:Электрокимиё
Голиун

thumb|350x350px|Голиуни ҳоландӣ дар оғози қарни XVII
**Голиун** (, ), **галеон** — киштии бисёрсаҳни бодбондори калон.

Ба пайдоиши голиунҳо боркашонии байни қитъаи Аврупо ва мустамликаҳои амрикоӣ мусоидат намудааст. Дар асрҳои 16-18 дар Аврупо ҳамчун киштии ҳарбӣ ва тиҷоратӣ истифода мешуд. Зарфияти голиун то 1000 тона ва беш аз он, дарозиаш 50 м, бараш 12 м буд. Дар саҳни он 50-80 тӯпро ҷойгир мекарданд. Ҳайати он аз 600 аскару маллоҳ иборат буд. Голиунҳо то садаи XVIII истифода мешуданд.

## Эзоҳ

## Сарчашма
*
Голвонудармонӣ

**Голвонудармонӣ**, **галванотерапия** — яке аз усулҳои барқдармонӣ. Бо мақсади муолиҷа истифода бурдани ҷараёни доимии пайдарпай (голвон)-и камшиддат (30–80 В) ва суст (то 50 мА).

## Таърих
Бори аввал ибтидои садаи XIX аз тарафи духтури итолиёӣ Луиҷӣ Голвонӣ пешниҳод ва татбиқ шудааст (номаш аз ҳамин ҷост). Ҳангоми голвонудармонӣ зери таъсири ҷараёни доимӣ бофтаҳои организм тағйироти физикию кимиёиро аз сар мегузаронанд. Бофтаҳои андомгон (организм)-и одам аз коллоидҳо ва маҳлулҳои намак иборат мебошанд. Коллоидҳо сафеда, гликоген ва дигар моддаҳои калонмолекулаанд. Онҳо ба таркиби обияти андомгон, мушакҳо ва бофтаҳои ғадуд дохил шуда, молекулаашон ба ионҳои дорои заряди электрӣ таҷзия мегардад. Ҳаракати ҷараёни барқ дар андомгони инсон мустақим набуда, ба мавҷудияти ноқили хуб ва миқдори бофтаҳои равғанӣ, ки ҷараёни барқро бад мегузаронанд, вобастагӣ дорад. Ҷараёни галванӣ даррок (ретсептор)-ҳои пӯстро ангехта, таъсири мавзеӣ (дар зери электродҳо сурх шудани пӯст, тағйир ёфтани ҳассосияти он ва ғайра) ва умумӣ мерасонад, фаъолияти силсилаи асабро ангехта, гардиши хуну лимфаро беҳтар месозад, раванди оксиду барқароршавиро тақвият бахшида, кори ғадудҳои дарунрезро метезонад. Пеш аз голвонудармонӣ ба пӯст лавҳачаҳои филиззии докапечро мегузоранд. Бемор аз истифодаи голвонудармонӣ нороҳат намешавад. Ҳангоми дар сар ба кор бурдани голвонудармонӣ даҳон таъми оҳан карда, чархзании сар мушоҳида мешавад. Зери таъсири барқ гардиши хун тез гашта, рагҳо васеъ мешаванд, фаъолияти силсилаи асаб ба низом медарояд. Голвонудармониро ба одамони гирифтори неврит, плексит, невралгия, дарди нимсар, радикулит, ихтилоли хунгардиши мағзи сар, осеби майна ва ҳароммағз, бемориҳои илтиҳобӣ, гастрит, дискинезияи талхароҳаю рӯдаҳо, реши меъда ва рӯдаи дувоздаҳангушта, ғалаёни хун, камхунии дил, дарди дандону даҳон, амрози чашм ва ғ. таъйин менамоянд. Дар сурати мавҷудияти омос, бемориҳои шадиди илтиҳобию фасодӣ, амрози хун, нақси дилу рагҳо, захмҳои калон, сӯхтагӣ ва кахексия, инчунин дар давраи ҳомилагӣ истифодаи голвонудармонӣ ҷоиз нест. Голвонудармонӣ дар пардозгарӣ барои беҳтар кардани ранги пӯсти чеҳра, нест кардани чинҳои рӯй, ботароват сохтани пӯсти пажмурда, инчунин барои рафъи асари ҷароҳатҳои гуногун истифода мешавад. Голвонудармониро 10–20 бор (ҳар рӯз ё рӯздармиён) таъйин мекунанд. Бо мақсади голвонудармонӣ аз асбобҳои махсус (АГ–75, АГН–32, АГП–33, ГР–ГМ) истифода мебаранд.

голвонудармониро барои муолиҷаи кӯдакон низ кор мефармоянд. Онро фақат баъди 4–6 ҳафтаи таваллуд метавон истифода бурд. Қабл аз ҳама духтур бояд ҳолати пӯсти тифлро аз назар гузаронад. Барои муолиҷаи кӯдакон шиддати ҷараёни барқ нисбатан паст карда мешавад.
## Эзоҳ

## Адабиёт
* Малая медицинская энциклопедия. М., 1991;
* Улащик В. С., Лукомский И. В. Общая физиотерапия. М., 2003.

## Сарчашма
* 

Гурӯҳ:Саратоншиносӣ
Гурӯҳ:Барқдармонӣ
Назарияи автоматҳо

**Назарияи автоматҳо** () — як фасли кибернетикаи назарист, ки табдилдиҳандаҳои гуногуни ахбори мунфассил (иттилооти дискретӣ)-ро меомӯзад.

Солҳои 50 садаи XX ҳамроҳа ба талаботи лоиҳагирии компютерҳо ва зарурати тартиб додани моделҳои мате­матики и просессҳои коркарди ахбор дар системаҳои биологӣ, иқтисодӣ ва ғайра ташаккул ёфтааст. Мафҳуми абстрактии автомат ва мафҳуми композитсияи автоматҳо мафҳумҳои асосии назарияи автоматҳо ба ҳисоб мераванд. Ин мафҳумҳо абстраксияҳои бошууронаи таҷҳизоти воқеӣ — автоматҳо мебошанд. Мафҳуми автомат имконият медиҳад, ки таҷҳизот аз нуқтаи назарӣ алгоритми кори он, яъне алгоритми коркарди ахбори ба он дохилшаванда тавсиф дода шавад. Композитсияи автоматов бошад, ал­горитми кори таҷҳизотро аз рӯи сохти худи таҷҳизот тавсиф медиҳад ё худ он дар бораи аз кадом қисмҳо бо чӣ тарз таркиб ёфтани таҷҳизоти додашуда маълумот медиҳад. Назарияи автоматҳо асосан дар лоиҳакашӣ ва автоматонии лоиҳакашии таҷҳизоти мунфассил (аз ҷумла компютерҳо) амалан истифода мешавад. Ҳозир назарияи автоматҳоро дар назарияи алгоритмҳо, кибернетика, назарияи системаҳои шартӣ, назарияи барноманависӣ ва ғайра низ татбиқ, мекунанд.

## Эзоҳ

## Адабиёт
* Трахтенброт В. А., Барзд и н Я. М., Конечные автоматы, М., 1070;
* Глушков В. М., Спится тсифро­вых автоматов, М., 1072.
*
Галера

мини|Як мудел аз голлейии ҷангии Молте, ки дар қарни шонздаҳуми мелодӣ истифода мешуд
**Галера** () — киштии белдори пастсаҳни низомӣ бо белҳо ва ду-се сутуни бодбонҳояшон секунҷа ва росткунҷашакл, ки чун ҳаракатовари иловагӣ хидмат мекарданд.

## Таърих
Асри 7 дар Венетсия пайдо шуда, то нимаи садаи XIX ба ҳайати флоти ҳарбии кишварҳои Аврупо дохил буд. Бартарии асосии галераҳо дар он буд, ки онҳо дар рӯзҳои бешамол низ тез ҳаракат мекарданд. Суръати галера тавассути белзанӣ то 8 узел (1 узел = 1,852 км/соат) мерасид. Дар садаи XII галераҳои белҳояшон дар ду қатор ҷойгирифта пайдо шуданд. Дар садаи XIII дар галера белкашҳо (заврақронҳо)-ро дар як қатор ва белҳоро гурӯҳ-гурӯҳ ҷойгир мекарданд. Галераҳое, ки онҳоро гурӯҳҳои аз се белкаш иборат, идора мекарданд, триера ном доштанд. Дарозии галера то 60 м, бараш то 7,5 м, савияи ба об ғӯтиданаш то 2 м мерасид. Киштӣ аз 16 то 32 бели дарозии ҳар кадом то 15 м дошт. Ҳар як белро 5-7 нафар ба ҳаракат меоварданд. Аслиҳаи асосии галера то нимаи садаи XVI таранҳои рӯйиобӣ, мошинаҳои тирпарто, арбалетҳо, дертар тӯпҳо буданд. Ҳайати низомии галера якҷо бо аскарон то 450 нафарро ташкил медод. Гурӯҳи белкашҳо аз ғуломон, бадарғашудагон ва ихтиёриён иборат буд.

Дар нимаи садаи XVI дарозии галераҳои тиҷоратӣ 48 м ва барашон 10 м буд. Галераҳои Малта, ки дар Юнон ва Туркия истифода мешуданд, беш аз 50 м дарозӣ ва қариб 11 м паҳно доштанд. Дар нимаи садаи XVIII флотҳои галерадор аз байн рафтанд ва галераҳоро ҳамчун зиндонҳои шинокунанда истифода мебурданд. Дар Русия галераҳо дар замони подшоҳии Пётри I пайдо гардида, дар ҷангҳои зидди Шветсия истифода бурда шудаанд.

## Эзоҳ

## Сарчашма
*
Ҳоликорнос

**Ҳоликорнос** (, ) — номи як шаҳри бостонӣ дар Кария дар соҳили баҳри Миёназамин, дар Осиёи Хурд, ки дар он харобаҳои яке аз ҳафт муъҷизаи олам — Оромгоҳи Мавсол воқеъ аст. Зодгоҳи таърихнигори машҳури юнонӣ Ҳеродот.

Ин шаҳр аз ҷониби сокинони юнонӣ тақрибан дар садаи VIII то мелод бунён ниҳода шуд ва миёнаҳои садаи IV то мелод дар муддати кӯтоҳ пойтахти Кария гардид. Соли 1523 ба империяи туркҳои Усмонӣ ҳамроҳ шуда, дар харобаҳои он шаҳри Бодрум бунёд гардид.

## Эзоҳ

## Сарчашма
* 

Гурӯҳ:Вилояти Муғла
Воқеъаҳои зиндагии як духтари барда

***Воқеъаҳои зиндагии як духтари барда, ки худи ӯ навиштааст*** () — худзиндагиномаи Ҳарриет Ҷейкубз, модараш ва бардаи фирорӣ, соли 1861 аз ҷониби Л. Мориё Чилд, ки онро муаллифи он таҳрир кардааст, нашр шудааст. Ҷейкубз тахаллуси **Линдо Бринтро** истифода бурдааст**.**  Ин китоб зиндагӣ Ҷейкубзро ба унвони як барда мустанад мекунад, ки чигуна озодӣ барои худ ва фарзандоншро ба даст меовард.

«Воқеъаҳои зиндагии як духтари барда» аз нахустин китобҳоест, ки ба муборизаҳои бардаҳои зан барои озодӣ, муборизаҳои онҳо дар баробар озор ва азияти ҷинсӣ ва талош барои муҳофизат аз нақши худ дар ҷойгоҳи зан ва модар мепардозад.

Пас аз ин ки ин китоб таҳти таъсири ҷанг дохилии Омрико қарор гирифт ва рӯ ба фаромӯши рафт, дар охирҳои қарни бистум дубора кашф шуд. Яке аз муҳаққиқон дар мавриди ин китоб таҳқиқоте анҷом дод ва Ҳарриет Ҷейкубзро ба унвони нависанда муаррифӣ кард ва бисёре аз рухдодҳо ва афроди мавҷуд дар зиндагии ӯро, ки бо ин худзиндагинома мутобиқат доштанд, мустанад кард. Ин китоб токунун ба форси тарҷума нашудааст.

## Эзоҳ
Намаксанг

**Намаксанг**, **ҳоли́т**, **галит** ( — намак) — санги намакӣ, минерали зерсинфи хлоридҳо, шакли кристаллиии хлорида натрий (*NaCl*).

Системаи кристаллбандиаш кубӣ. Дар табиат ба шакли агрегатҳои кристаллии донадор вомехӯрад. Галити холис берангу шаффоф аст, аммо аз сабаби бо гил, моддаҳои органики, оксидҳои оҳан ва ғайра омехта буданаш аксар бур, сурх ва гулобиранг мешавад. Сахтиаш 2; зичиаш 2173 кг/м3. Дар об нағз ҳал мегардад. Намаксанги дар ҳаpopати 772°С гудохташуда қобилияти баланди электргузаронӣ дорад. Намаксанг бофтаҳои органикиро аз пӯсидашавӣ нигоҳ медорад.

Намаксанг ҷинси кӯҳҳи тахшиниест, ки қисми таркиби он ё тамоми онро га­лит ташкил медиҳад. Намаксанги тоза то 90% ва зиёдтар галит дорад. Омехтаҳояш асосан аз гил ва баъзан аз реги маҳиндона иборатанд. Қисми зиёди хлориди натрии табиат дар таркиби оби баҳру уқёнусҳо дар ҳолати маҳлул мебошад. Захираҳои калони намакганг асосан дар натиҷам просессҳои экзогенӣ дар ҳавзаҳои оби иқлими аридӣ ҳангоми босуръат бухоршавии оби онҳо пайдо мешаванд. Намаксанг дар байни ҷинсҳои таҳшинӣ дар шакли қабатҳои ғафс ба даҳҳо км2 паҳн ме­шавад, дар ҷои дигар мағзи структу­раҳои гунбазшакли ҷинсҳои таҳшиниро пур мекунад. Инчунин дар шакли линза ва қабатҳои тунук вомехӯрад. Намаксакро дар хоҷагии халқ ва­сеъ истифода мебаранд.Таҳнишастҳои қариб ҳамаи давраҳои геологӣ намаксанг доранд. Конҳои калонтарини он дар Белорус, Ук­раина, Урал, назди Каспий, Осиёи Миёна ва дигар ҷойҳо мавҷуданд. Тоҷикистон дорои захираи ниҳоят ка­лони намаксанг аст.

## Нигаред низ

* Намакҳои табиӣ
* Намакҳои калийдор

## Эзоҳ

* 

Гурӯҳ:Минералҳои натрий
Озодшаҳр

**Озодшаҳр** (   инчунин ба забони румӣ чун **Āzādshahr** ва **Āzād Shahr;** пештар, **Шоҳ Пасанд** ( ), инчунин ба забони румӣ чун**Shāh Pasand**) — шаҳр ва пойтахти Шаҳристони Озодшаҳр дар устони Гулистон, дар шимоли Эрон. Дар барӯйхатгирии соли 2011, шумораи аҳолии он 39,484 дар 10,944 оила буд.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Гулистон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Борис Галёркин

**Галёркин Бори́с Григо́ревич** (ҳангоми таваллуд *Берка Гиршевич Галёркин*; 20 феврал (4 март) 1871, Полотск — 12 июли 1945, Ленинград) — муҳандис ва олими рус дар соҳаи назарияи чандирӣ, академики АИ ИҶШС (1935), узви воқеии Академияи меъмории ИҶШС, муҳандис-генерал-лейтенант.

## Зиндагинома
Хатмкардаи Институти технологии Петербург (1899). Соли 1906 барои иштирок дар ҳаракати инқилобӣ ба муҳлати 1,5 сол ҳабс гардид. Фаъолияти омӯзгориаш аз соли 1909 оғоз ёфт. Корҳои илмии Борис Галёркин дар соҳаи масъалаҳои механикаи бинокорӣ ва назарияи чандирӣ барои таҳқиқи кори иншоот, таҷҳизот ва мошинаҳо татбиқ намудани усулҳои таҳлили математикӣ кумак расониданд. Борис Галёркин усулҳои пурсамари интегралгирии дақиқ ва тақрибии муодилаҳои назарияи чандириро пешниҳод кардааст. Ӯ яке аз бунёдгузорони назарияи қатшавии сафҳа (пластинка) мебошад (1931-33). Вобастагии байни шаклҳои сафҳа ва тақсимоти қувваҳои ба он таъсиркунандаро таҳқиқ кард. Асарҳояш дар соҳаи механикаи сохтмон ва назарияи чандирият барои татбиқи усулҳои таҳлили математикӣ дар таҳқиқи иншоот, таҷҳизот ва механизмҳо мусоидат намуд. Аз тарафи Борис Галёркин усулҳои таъсирноки дақиқ ва таркибии интегралгирии муодилаҳои назарияи чандирӣ таҳия шудаанд. Назарияи математикии рӯйкашҳои устувонавиро барои ҳисоби қубурҳо таҳти бевоситаи бор инкишоф дод. Якчанд кори муҳандисӣ ва лоиҳакаширо иҷро намуд. Мушовири лоиҳаҳои бузурги НБО (Волхов, Днепро ГЭС ва ғайра) буд.

## Ҷоизаҳо
Дорандаи мукофоти сталинӣ (1942). Бо ду ордени Ленин ва медалҳо сарфароз гардидааст. Ба шарафи ӯ ҷоизаи ба номи Б. Борис Галёркин Галёркин таъсис дода шудааст.

## Эзоҳ

## Адабиёт
* Филин А. П. Очерк об ученых-механиках. М., 2007.

## Сарчашма
*
Ромиён

**Ромиён** ()— шаҳр ва пойтахти шаҳристони Ромиён дар устони Гулистон, дар шимоли Эрон . Дар барӯйхатгирии соли 2006, шумораи аҳолии он 11,719 нафар, дар 2,831 оила буд.

Ромиён дар замонҳои Портиён ҳамчун қалъа истифода мешуд. Дар «Замини намиранда» v. III (навиштааст: Забиҳуллои Мансурӣ) мегӯяд, ки дар Юнон онро «Лабоос» номидаанд ва дар байни Ашки II ва подшоҳи Селевкиён мубориза буд. Баъзеҳо мегӯянд, ки Ромиён он замонҳо токзор ва шаробҳои машҳур дошт.

Бисёре аз сокинони Ромиёни муосир аз шиаи Туркман мебошанд қабилаи Қара-Элӣ (Garaili / Geraili). Генетикӣ, онҳо омехтаи туркманҳо ва керитҳо мебошанд. Азбаски онҳо шиъа буданд, онҳо ба давраи Калпуш барои муҳофизати мардум аз ҳамлаҳои туркманҳои суннӣ ва ӯзбекҳо, дар давраи Саффавиён фиристода шуда буданд. Онҳо қаламравҳои дигарро тақсим карданд (дар Хуросон ба монанди: Ҷаҷарм, Симнон ва Гулистон: Ромиён — дар аввали Қоҷориҳо, Хуссейн-Қули хон Қоҷорӣ) Ромиёни муосир дар он замон таъсис шудааст. Пештар, дар он ҷо Ромиёни қадим буд Онҳо инчунин ҳамчун Қизилбош шинохта шудаанд, зеро онҳо шиаи Қизилбоши Сафавиҳо буданд.

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Гулистон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Бандари Газ

**Бандари Газ** ( , инчунин ба забони румӣ ҳамчун **Bandar-i-Gaz**, **Bandar-i-Jaz** ва **Bander Gaz**) — шаҳр ва пойтахти шаҳристони Бандари Газ, дар устони Гулистон, Эрон аст. Дар барӯйхатгирии соли 2006 аҳолии он 17,923 нафар, дар 4679 оила буд.

Бандари Газ дар канори ҷанубу шарқи халиҷи Гургон  ҷойгир аст , дар фосилаи 20 км ҷануби Бандари Туркаман ва 48 км аз Гургон. Пеш аз таъсиси Бандари Туркаман, ин бандар муҳимтарин бандари тиҷоратӣ дар ғарби Мозандарон, Симнон ва  Хуросон буд. Бандари Газ бинобар ҷойгиршавии он дар шоҳроҳи тиҷоратии  шимолу ғарби Эрон, як маркази саноатӣ гардид. Дар ин шаҳр корхонаҳои истихроҷи нафт, биринҷ ва тоза кардани пахта ташкил карда шуданд. Минтақаҳои наздисоҳилии шаҳр дорои ботлоқзорҳо, боғҳо ва ҳайвоноти ваҳшӣ мебошанд.

## Инчунин нигаред
* Газ

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Гулистон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Шаҳристони Оваҷ

алт=|марказ|мини|414x414пкс|<center>Мадрасаи Сардор ва Масҷид, Устони Қазвин</center>
**Шаҳристони Оваҷ ** () — шаҳристон дар Устони Қазвин, воқеъ дар кишвари Эрон аст, ки бар асоси Саршумории маркази омори Эрон Саршумории он дар соли 1390 (2011 мелодӣ), аҳолии он 26,611 нафар будааст.
## Нигаред
*Феҳристи шаҳристонҳои Эрон
* اطلس گیتاشناسی استان‌های ایران [Атласи Гиташенаси Устонҳои Эрон] ( *[https://web.archive.org/web/20070522192425/http://www.gitashenasi.com/En/Product/Index.cfm?I=9 Атласи]*  *[https://web.archive.org/web/20070522192425/http://www.gitashenasi.com/En/Product/Index.cfm?I=9 Гиташенаси Устонҳои Эрон]*)

## Эзоҳ

Гурӯҳ:Шаҳристонҳои Устони Қазвин
Гурӯҳ:Шаҳристони Оваҷ
Галерея

[200px|thumb|Галереяи [Уффиси, Флоренсия]]
[thumb|left|Долони [Уффиси]]
**Галере́я** (, аз  — *роҳрав*, *долон*) — бино ё толори дарози барҳавою равшан, ки дар он маҷмӯаи асарҳои бадеӣ ва ҳунари тасвирӣ ба таври доимӣ ба намоиш гузошта мешаванд.

Галерея дар толори қасрҳо бо девори яктарафа дар намуди қатори тирезаҳои калон дар ибтидои садаи XVI, бахусус дар услуби санъати меъмории замони барокко, ба вуҷуд омадааст. Девори рӯбарӯи тирезаҳо, маъмулан, барои ҷойгиркунии асарҳои санъати тасвирӣ ва ҳайкалтарошӣ истифода мегардид, ки рӯшноии хуби табиӣ дошт. Имкони хуби дар галерея ҷойгирсозии экспонатҳо боис шудааст, ки осорхонаҳои бадеӣ ё қисме аз онҳоро, бе дар назар доштани хусусиятҳои меъморӣ, галерея гӯянд.

Дар шаҳри Душанбе (хиёбони Рӯдакӣ, 89) толори намоишгоҳи «Суҳроб-Арт-Галерея» вуҷуд дорад, ки ба рассоми номӣ Суҳроб Қурбонов мансуб буда, дар он асосан асарҳои санъати тасвирии мусаввирони тоҷик ба намоиш гузошта мешаванд

## Нигаред низ
* Нигористон

## Эзоҳ

## Сарчашма
* 

Гурӯҳ:Ҳунарҳои таҷассумӣ
Маҳмудобод Намуна

**Маҳмудобод Намуна** (  ) инчунин ба забони румӣ ҳамчун **Maḩmūdābād Nemūneh;** низ **Maḩmūdābād** ё **Makhmudabad**; пештар, **Maḩmūdābād Sheykh Ол Eslāmī** ва **Shārīs)** — шаҳр дар Шаҳристони Қазвин, устони Қазвини, Эрон . Дар барӯйхатгирии соли 2006 аҳолии он 19,669 нафарро ташкил медод, ки он дар 4,842 оила буд.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Қазвин
Гурӯҳ:Маҳалҳои аҳолинишин аз рӯи алифбо
Муҳаммадия

**Муҳаммадия** (  ) инчунин ба забони румӣ ҳамчун  **Moḩammadīyeh)**, — шаҳр ва пойтахти бахши Муҳаммадия, шаҳристони Албурз, устони Қазвин, Эрон . Дар барӯйхатгирии соли 2006  шумораи аҳолии он 41,766 нафарро  ташкил медод, ки он дар 10,904 оила буд.  Шаҳрро иттифоқи ду деҳа ташкил мекард: Зебошаҳр (Zībāshahr) ва Баверс (Bāvers).  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Қазвин
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Алванд

**Алванд**  (  ) — шаҳр ва пойтахти шаҳристони Албурз, устони Қазвин, Эрон. Дар барӯйхатгирии аҳолӣ дар соли 2006, шумораи аҳолии он 69,333 нафарро  ташкил медод, ки он дар 18,004 оила буд.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Қазвин
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Бӯинзаҳро

**Бӯинзаҳро**  ( ) инчунин ба забони румӣ ҳамчун  **Bū'īn Zahrā;**() **Booin**, инчунин  **Bū'īn** ва **Būyīn**)  — шаҳр ва пойтахти шаҳристони Бӯинзаҳро, дар устони Қазвини Эрон. Дар барӯйхатгирии соли 2011 аҳолии он 18,000 нафар буд. Аксарияти аҳолии шаҳри Бӯинзаҳро забони порсӣ, тотӣ ва туркиро медонанд.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Қазвин
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Алиобод

**Алиободи Катул** (     инчунин ба забони румӣ ҳамчун **«‘Alīābād-e Katūl**, **Aliabad-e Katool**, ва **Aliâbâd Katool;** низ танҳо ҳамчун **Алиобод** (маъруф  , инчунин ба забони румӣ ҳамчун **Alīābād** **"Алғобод" номбар шудааст.** — шаҳр ва пойтахти шаҳристони Алиобод дар устони Гулистон, Эрон. Дар барӯйхатгирии соли 2006 аҳолии он 46,183 нафар, дар 11,676 оила буд.  

Шаҳр дар теппаи кӯҳҳои Албурз байни Гургон ва Озодшаҳр ҷойгир аст. Шаршараи Кабуд дар наздикии шаҳр аст. Дар наздикии он деҳаҳои Холин Дареҳ, Чину, Алистон ва Майян ҷойгиранд. 

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Гулистон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Иқболия

**Иқболия** (  ); пештар, Султонободи Иқболия  (  ), инчунин ба забони румӣ ҳамчун **Solţānābād-е Eqbālīyeh,** ё танҳо **Solţānābād**)  — шаҳр дар шаҳристони Қазвин, Устони Қазвини, Эрон. Дар барӯйхатгирии аҳолии соли 2006 шумораи аҳолии он 49,230 нафарро ташкил медод, ки он дар 12,082 оила буд.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Қазвин
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Бедистон

**Бидестон** () — шаҳр дар бахши Муҳаммадияи шаҳристони Албурзи устони Қазвини Эрон. Дар барӯйхатгирии соли 2006 шумораи аҳолии он 20,110 нафарро ташкил медод, ки он дар 5,263 оила буд.

## Эзоҳ

Гурӯҳ:Шаҳрҳои устони Қазвин
Гурӯҳ:Шаҳрҳои Эрон
Галилео (фазопаймо)

**«Галилео»** () — ковишгари фазоии НАСА, барои таҳқиқи сайёраи Муштарӣ, ҳалқаҳо ва радифҳои он. 

Дастгоҳ аз он сабаб «Галилео» номгузорӣ шудааст, ки маҳз Галилео Галилей соли 1610 чор радифи Муштариро кашф карда буд. 

«Галилео» октябри 1989 ба кайҳон бароварда шуда, декабри 1995 ба мадори Муштарӣ расид. Он аз назди астероидҳои Гаспра ва Ида гузашта, онҳоро аксбардорӣ кард ва тасвири сатҳи радифҳои галилейии Муштариро ба Замин фиристод. Моҳи июли 1995 аз «Галилео» зонд ҷудо шуда, 7 декабри ҳамон сол ба атмосфераи сайёра ворид гашт. Он баъди 57 дақиқаи ба умқи атмосфера расидан, дар бораи таркиби кимиёию ҳолатҳои физикии моддаҳои сайёра ба Замин маълумот фиристод. Дар назар буд, ки «Галилео» баъди ба мадори Муштарӣ расиданаш дар давоми 2 сол 11 радифи онро таҳқиқ мекунад, вале «Галилео» 8 сол дар мадори Муштарӣ парвоз карда, 35 бор дар атрофи он давр зад ва шумораи бештари радифҳои сайёраро омӯхт. Дастгоҳ бештар аз 30 гигабайт иттилооъ, аз ҷумла 14 ҳазор акси сайёра ва радифҳои онро ба Замин фиристодааст. 21 сентябри 2003 баъди 14 соли парвоз «Галилео» бо суръати 50 км/с ба атмосфераи Муштарӣ ворид гардида, дар қабатҳои болоии он сӯхта нобуд шуд. Соли 1990 «Галилео» сайёраи Зуҳраро таҳқиқ кардааст.

## Эзоҳ

## Сарчашма
*
Голисиё

**Голисиё** (, ), **Галитсия**  — вилояти таърихӣ дар Аврупои Шарқӣ. 
## Таърих
Аз лиҳози таърихӣ ба Голисиёи Шарқӣ (аксари сокинонаш украиниҳо) ва Голисиёи Ғарбӣ (бештари аҳолиаш лаҳистониҳо) ҷудо мешавад. Дар асрҳои 9–11 дар ҳайати Руси Киевӣ ва пас аз он князии Галитсияву Волин (1199–1392) буд. Соли 1349 Голисиё аз ҷониби шоҳии Лаҳистон забт ва ба ҳайати он ҳамроҳ карда шуд (дар асоси созишнома бо князии Литва аз соли 1352). Дар натиҷаи тақсими Лаҳистон миёни шоҳии ПРусия, империяи Австрия ва империяи Русия дар соли 1772 заминҳои Голисиёи Шарқӣ ҳудудҳои ҷануби Лаҳистони Хурд ва бахше аз заминҳои Холмшина ба ҳайати империяи Австрия гузашта, номи подшоҳии Галитсияву Лодомерия бо Герсогии Бузурги Краковро гирифт. Соли 1775 Буковина низ (аз соли 1849 музофоти алоҳида) ба ҳайати Голисиё дохил карда шуд. Ҳангоми бори сеюм тақсим кардани Лаҳистон (1795) Австрия ҳудудҳои шимолии Лаҳистони Хурдро то д-ҳои Пилитса ва Буги Ғарбӣ (бо шаҳрҳои Краков, Люблин ва боқимондаи заминҳои Холмшинаву ш. Холм) ба даст овард, ки номи Голисиёи Нав ё Голисиёи Ғарбиро гирифтанд (то соли 1809 дар ҳайати Австрия). Голисиё ба яке аз марказҳои ҳаракати озодихоҳии Лаҳистон табдил ёфта, соли 1861 мухториятро соҳиб шуд ва ҳуқуқ дошт, сейми худро даъват намояд. 

## Дар ҳайати Шӯравӣ
Голисиё аз соли 1918 то соли 1939 дар ҳайати Лаҳистон буд ва аз соли 1939 мувофиқи созишномаи ИҶШС ва Олмон Голисиёи Шарқӣ (Галичина) ба ҳайати ҶШС Украина дохил гашт. Дар ҳудуди имрӯзаи Голисиё вилоятҳои Иваново – Франковск, Лвов ва қисми ғарбии вилояти Тернополи Украина, ҳамчунин воеводинаи Наздикарпатск ва қисми зиёди воеводинаи Малополски Лаҳистон қарор доранд. Пас аз барҳам хӯрдани ИҶШС дар миёни сокинони Голисиёи собиқ ҳаракатҳои ғарбгароӣ авҷ гирифта, кӯшишҳои шомилшавӣ ба Иттиҳоди Аврупо афзуд.

## Эзоҳ

## Сарчашма
*
Караҳрӯд

**Караҳрӯд** (  )  инчунин ба забони румӣ ҳамчун **Karahrūd** ва **Karehrūd;** низ **Kararūt** ва **Qara Rūd)** маълум аст ,  — шаҳр ва пойтахти бахши марказии  шаҳристони Ароқ, устони Марказӣ, Эрон . Дар барӯйхатгирии соли 2006, шумораи аҳолии он 23,399 нафарро ташкил дод, ки дар 6,209 оила буд.  Шаҳр ҳамчун қисми Арок дубора таҷдид карда шуд ва ба муниципалитети Арак табдил ёфт 4. Он макони таваллуди таърихнигори курд ва шоҳзода Бидлӣ, Шарафхон Бидлисӣ аст (1543 - 1600).  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Марказӣ
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Марк Галлай

**Марк Ла́заревич Галлай** (, Санкт-Петербург — 14 июли 1998, Маскав) — халабон-озмоишгари шӯравӣ, доктори илмҳои техникӣ (1972), профессор (1994). Қаҳрамони Иттиҳоди Шӯравӣ (1957).

## Зиндагинома
Хатмкардаи Донишгоҳи политехникии Ленинград (1937), мактаби ҳавонавардон ва курсҳои ҳавонавардон-озмоишгарони клуби ҳавонавардии Ленинград. Аз соли 1937 дар Пажӯҳишгоҳи аэродинамикии марказии ба номи профессор Н. Е. Жуковский, Пажӯҳишгоҳи ҳавонавардии озмоишгарӣ (ҳоло ба номи М. М. Громов) кор кардааст. Солҳои 1941-43 дар ҷабҳа (фронт) 80 парвози ҷангӣ дошт. Қариб 125 навъи ҳавопаймоҳо, чархболҳо, планёрҳоро омӯхта, озмудааст. Таҷҳизоти паришро ба флаттер (лапишҳои бол), устуворӣ, идорашавандагӣ ва ғ. санҷидааст. Халабон-озмоишгари пешбари тайёраҳои МиГ-9, Ту-4, 3М, чархболҳои Ми-1 ва Як-100, дастурдеҳи аввалин лётчик-кайҳоннавардон (1960-61) буд. Дар Донишкадаи ҳавопаймоии шаҳри Маскав ва Академияи шаҳрвандӣ дарс додааст. Фанни хусусиятҳои «Аэродинамика ва идораи тайёраҳои реактивӣ»-ро таҳия кард.

## Осор
Марк Галлай муаллифи қариб 30 асари илмӣ, очеркҳо ва ёддоштҳо дар бораи ҳавонавардон мебошад. Аввалин асари бадеии ӯ «Гузариш аз садди ноаён» будааст (1960). Марк Галлай аз соли 1975 комилан ба иншои асарҳои бадеӣ шурӯъ карда, худи ҳамон сол узви ИН ИҶШС гардид.

## Фоизаҳо
Бо 3 ордени Ленин, 4 ордени Байрақи Сурх, 2 Ҷанги Ватанӣ, ордени Ситораи Сурх ва 15 медал сарфароз гардидааст.

## Эзоҳ

## Сарчашма
*
Момуния

**Момуния** (  ) — шаҳр дар қисми марказии Эрон, маркази маъмурии шаҳристони Зарандия, дар масофаи 100 км дар ғарби Теҳрон, дар масири шоҳроҳи Теҳрон – Сова воқеъ аст. Дар минтақаи кӯҳӣ, дар баландии беш аз 1250 м аз сатҳи баҳр ҷойгир буда, иқлимаш тобистони начандон гарм ва зимистони сарди муътадил дорад. Аҳолияш қариб 22 ҳазор нафар (2016).  

## Таърих
Дар асрҳои миёна Маъмуния шаҳри обод, маркази ҳунармандию тиҷоратӣ дар масири роҳи Эрон ба кишварҳои арабӣ буд. Ёдгории меъмории ин давра – Теппаи Сурхқалъа, ки дар Феҳристи осори миллии Эрон дохил аст, то имрӯз боқӣ мондааст. Қалъаи ҳамном, дар давраи тоисломӣ аз хишт бунёд ёфта буд. Дар маҳаллаи Осиёбаки М. бинои сардхонаи анъанавӣ – Яхчоли Маҳдиобод, бинои ҳаммоми аҳди Қоҷория (асри 19) ва дар канори шаҳр димнаи корвонсаройи бузург боқӣ мондаанд. 

Шароити муътадили обу ҳаво, табиати кӯҳӣ ва наздикӣ ба пойтахти кишвар Маъмунияро ба маркази фароғатӣ ва муолиҷаи бемориҳои роҳи нафас ва аллергӣ табдил додааст. Маъмуния ба воситаи хатти роҳи оҳан ва шоҳроҳи бузурги автомобилӣ бо шаҳрҳои Теҳрон, Ҳамадон, Қазвин ва минтақаҳои ғарбии кишвар пайваст аст. Дар Маъмуния шуъбаи Донишгоҳи озоди исломӣ фаъолият дорад. Фурудгоҳи байналмилалии ба номи Имом Хумайнӣ дар наздикии М. воқеъ аст. 

## Адабиёт

* اطلس گیتاشناسی استان‌های ایران، تهران، ۱۳۸۳

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Марказӣ
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Андешаборон

thumb|right|200px
**Андешаборон** (), **тӯфони фикрӣ** — равише барои эҷоди афкор ва ақоид дар миёни аъзои як гурӯҳ, ки ваҷҳи мушаххаси он инъитофпазирӣ ва навоварӣ аст.

Ин истилоҳ (), аввалин бор дар соли 1958 тавассути Алекс Озбурн дар китобе бо унвони «Тахайюли амалӣ» () маҳбубият пайдо кард. Озбурн иддао кард, ки барои тавлиди идея, тӯфони фикрӣ муассиртар аз кор кардани афрод ба таври мустақил аст. Ҳарчанд таҳқиқоти ахир, ин мавзӯъро зери суол бурдаанд. Имрӯза аз ин истилоҳ, барои ишора куллӣ ба тамоми анвоъи ҷаласоти идеяпардозӣ истифода мешавад.

## Эзоҳ

Гурӯҳ:Равоншиносии иҷтимоъӣ
Гурӯҳ:Ҳамкорӣ
Кумийҷон

Кумийҷон (   )  , инчунин ба забони **румӣ** ҳамчун **Komījān** ва **Komeyjān** ; Ҳамчунин **Khūmajān,** **Komāzān,** **Komejān,** **Komīzān** ва **Kūmīzān)** маълум  аст, шаҳр ва пойтахти Шаҳристони Кумийҷон, устони Марказӣ, Эрон. Дар барӯйхатгирии соли 2006, шумораи аҳолии он 7,358 буд, ки дар 2,004 оила буд.

## Бахш

* ГАЛЕҲ

Минтақа баландтарин нуқтаи шаҳр ва маркази  ҷойгиршавии шаҳри  куҳна ба ҳисоб меравад, ки онро шаҳри Бам меноманд.

## Ҷуғрофия
Кумийҷон  дар  шимолу шарқии пойтахти Ароқ ҷойгир аст. Баландии он тахминан    аз сатҳи баҳр аст.

### Иқлим
Кумийҷон  дорои иқлими мӯътадили континенталӣ мебошад ва дорои зимистони хеле хунук тавсиф карда мешавад, ки дар он ҷо ҳарорати ҳадди аққал то  паст шуда метавонад. Аз тарафи дигар,  тобистон дар Комиҷон нисбатан гарм аст ва ҳарорат то . Боришоти солона ба ҳисоби миёна  .

## Ҳаёти деҳа
мини|Майдони шаҳр
Гарчанде ки бисёриҳо дар Кумийҷон зиндагӣ мекунанд, шумораи он коҳиш ёфта истодааст, зеро бисёри сокинон Кумийҷонро барои рафтан ба Теҳрон ё дигар шаҳрҳои асосии Эрон тарк мекунанд. Баъзе аз осоишгоҳҳои тобистона дар атрофи Кумийҷон  ва Тераран (darband),  мебошанд. Осоишгоҳи Вафс дар атрофи Кумийҷон ҷои сайёҳӣ мебошад. Сокинони деҳаҳо одатан дар тобистон ба назди онҳо меоянд.

## Иқтисод
Кумийҷон миқдори зиёди гандум ва пахта истеҳсол мекунад. Он инчунин бо анор ва харбузаҳояш маълум аст. Даромади асосии боғдорӣ ва парвариши ангур ва бодом  аст, Кумийҷон дар воқеъ бузургтарин шаҳри саноатӣ дар Эрон аст.

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Марказӣ
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Шозанд

**Шозанд**  (  ) инчунин ба забони румӣ ҳамчун **Shāzand** ва **Shah Zand;** Ҳамчунин **Озодшаҳр** (форсӣ: آزادشهر) , ба забони румӣ ҳамчун **Āzādshahr** маълум аст )  шаҳр ва пойтахти  шаҳристони Шозанд, устони Марказӣ, Эрон. Дар барӯйхатгирии соли 2016, аҳолии он 49 738 нафар буд. 

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Марказӣ
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Фардис

**Фардис** () — шаҳр дар шимоли Эрон, дар устони Албурз. Маркази маъмурии шаҳристони Фардис. Он қисми бахши Марказӣ мебошад.

## Ҷуғрофия
Шаҳр дар қисми ҷанубу шарқи Албурз, дар ҷануби кӯҳҳои Албурз, ҷануби пойтахти устони Караҷ ҷойгир аст. Баландии мутлақ 1276 метр аз сатҳи баҳр аст.

## Иқлим
Иқлими шаҳр ҳамчун ниммарази хунук тавсиф карда мешавад (*BSk* дар таснифи иқлим Коппен). Ҳарорати миёнаи солона 15&nbsp;°C аст. Ҳарорати миёнаи моҳи хунуктарин (январ) 0,9&nbsp;°C, гармтарин моҳ (август) 27,6&nbsp;°C мебошад. Боришоти дарозмуддати борон 251 мм.

## Аҳолӣ
Тибқи барӯйхатгирии соли 2016, шумораи аҳолии Фердис 181 174 нафар (90 573 наф. мардон ва 90 601 наф. занон) дар 58,953 хонавода буданд.

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Албурз
Мишкиндашт

**Мишкиндашт** () ё **Мишкинобод** () — шаҳрест воқеъ дар ғарби шаҳристони Фардис дар ҷануби устони Албурз. Дар барӯйхатгирии аҳолии 2011, шумораи он 53,440 нафар дар 11,171 оила буд.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Албурз
Иштиҳорд

**Иштиҳорд** (форсӣ:اشتهارد) (Тоти: Eŝtāhārd ) — шаҳр ва пойтахти шаҳристони Иштиҳорд, устони Албурз, Эрон. Дар барӯйхатгирии соли 2006, шумораи аҳолии он 25,000, дар 4,813 оила буд.

Мардуми Эштеҳорд ба гурӯҳи этникии Тат мансубанд ва онҳо бо забони тати сухан мегӯянд.

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Албурз
Гурӯҳ:Маҳалҳои аҳолинишин аз рӯи алифбо
Муҳаммадшаҳр

**Муҳаммадшаҳр** (  ) ; Инчунин ҳамчун **Муҳаммадобод** (форсӣ: محمّد آباد) маъруф аст ва инчунин ба забони румӣ **Moḩammadābād**  номбар шудааст.   — шаҳр дар шимоли Эрон, шаҳристони Караҷ, устони Албурз., Эрон . Дар барӯйхатгирии соли 2006, шумораи аҳолии он  83126 нафар дар 21,071 оила буд.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Албурз
Гурӯҳ:Маҳалҳои аҳолинишин аз рӯи алифбо
Қейдор

**Қейдор, Кейдар ё Кейдор-Пайғамбар** (  ), инчунин ба забони румӣ чун **Qīdar**; Ҳамчунин **Geydar,** **Ghaidar,** **Keydar,** **Kedar,** **Geydār Palnamnār,** **Ghaidar Paighambar,** **Keydar-Peygambar** ва **Qeydār Peyghāmbar** маълуманд)  —  шаҳр ва пойтахти Шаҳристони Худобанда, Устони Занҷон, Эрон . Дар барӯйхатгирии соли 2006, шумораи аҳолии он 25525 нафар нафар дар 6,253 оила буд.  Забон гуфтугуйии сокинон дар ҳаёти ҳаррӯза забони туркии озарбойҷонӣ  мебошанд.  

**Ҷойҳои сайёҳӣ:** Мақбараи Қейдор пайғамбар  ва ғорҳои Катале Хор аз ҳама ҷойҳои тамошобоби сайёҳии шаҳристони Худобандеҳ мебошанд. 

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Занҷон
Гурӯҳ:Маҳалҳои аҳолинишин аз рӯи алифбо
Гулистон (Эрон)

**Гулистон** (  ) инчунин ба забони румӣ чун **Golestān**)  —  шаҳр  ва пойтахти  Шаҳристони Баҳористон, устони Теҳрон, Эрон . Дар барӯйхатгирии соли 2006, шумораи аҳолии он 231,882 нафар, дар 57,216 оила буд.  

## Иқлим
Аз рӯи Köppen-Geiger, низоми таснифи иқлим, тасниф иқлими шаҳр ҳамчун сард нимсола хушк (BSk).  Дар тобистон ҳарорати миёнаи он нисбат ба шаҳри Теҳрон сардтар аст, азбаски ҳарорати миёнаи зимистон сардтар аст. 

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Солеҳия

**Солеҳиё** () - шаҳрест дар Шаҳристони Баҳористон, Устони Теҳрон, Эрон . Дар барӯйхатгирии соли 2006, шумораи аҳолии он 54,218, дар 13,454 оила буд.  То 30 январи соли 2013,  шаҳри **Солеҳобод** ( ) ном дошт.  

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Чаҳордонгаҳ

**Чаҳордонгаҳ** () — шаҳр ва пойтахти шаҳристони Исломшаҳри устони Теҳрони Эрон. Дар барӯйхатгирии соли 2006, шумораи аҳолии он 42,159 буда, дар 10,791 оила буд.

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Пардис

мини| Конфронси матбуотӣ дар Пардис.
**Пардис** ( ) - шаҳр дар Шаҳристони Пардис, Устони Теҳрон, Эрон аст. Ин фурудгоҳ дар 17 километрии шимолу ғарби Устони Теҳрон ҷойгир аст. Мувофиқи маълумоти Бюрои барӯйхатгирии аҳолӣ, дар соли 2016, дар шаҳр 73,363 нафар аҳолӣ зиндагӣ мекарданд.  Пардис як шаҳри банақшагирифташудаест, ки дар охири сохтмони он бояд ба 600 000 аҳолӣ бирасад. 

## Парки технологӣ
Ҳамроҳ бо ширкати телекоммуникатсионии истгоҳи моҳвораии Эрон, Парки технологии Пардис таъсис шудааст. Барои ташкили тиҷорати марбут ба технологияҳо замин ҷудо карда шудааст.
"Pars Online", як ISP-и эронӣ, аввалин маркази хусусии Эрон дар боғи Пардис Технопарк таъсис ёфтааст. 

## Пайвандҳо

* https://web.archive.org/web/20070929122635/http://www.pardiscity.com/ (ADSL - бесим - занг занед - форсӣ) 
* Парки Технологии Пардис (бо форсӣ)  
* Маркази иттилоотии Парсонлайн дар Парки Технологии Пардис  
## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Бумаҳан

**Бумаҳан** () инчунин ба забони румӣ чун **Būmahen,** ва **Būmehen;** низ **Bumahind** ва **Būm Hend** маълуманд) — шаҳр дар шаҳристони Пардиси устони Теҳрони Эрон. Дар барӯйхатгирии соли 2006, шумораи аҳолӣ 43,004 буда, дар 11,667 оила буд. 
## Ваҷҳи тасмия
Вожаи «бумаҳан» ба маънои зилзила аст. Шпигел дар китоби «Ъасри ориёӣ», саҳифаи 688, калимаро мураккаб аз «бум» (замин) + «масна» (ҳаракат, яъне *ҳаракати замин* донистааст.
 

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Андеша (шаҳр, Эрон)

**Андеша ** () — шаҳр дар Бахши марказиии шаҳристони Шаҳриёри, устони Теҳрони Эрон. Барӯйхатгирии аҳолии соли 2006 шумораи аҳолии он 75,596 нафар ҳисоб кардааст. Аммо, дар охирин барӯйхатгирии аҳолӣ дар Эрон, шумораи аҳолии ин шаҳр тақрибан 116,063 нафар буд.

Теъдоди одамоне, ки дар ин шаҳраки нави аҳолинишин дар соли 2000 31,650 нафар буданд ва интизор меравад шумораи онҳо то охири «Нақшаи сеюм» ба 50 000 нафар расад. Андеша дорои иқтидори пурраи он 150,000 сокин мебошад.

Ҳавзи шиноварии Goldenwaters дар соли 2015, аз ҷумла ду маҷмааи ҷудогона барои мардону занон сохта шуд; ҳар як комплекс ҳавзи шиноварӣ (умқи 4 метр), ҳавзи кӯдакон, саунаҳои хушк, ҳуҷраи буғӣ, джакузӣ, ҳавзи оби хунук, нақби туман ва борон ва қаҳвахона дорад. маълумоти бештар дар сайти Goldenwaters

## Нақлиёт
Ба шаҳр автобусҳо аз ҷониби мунисипалии муниципалитети Андеша ва Ташкилоти автобусҳои атрофи шаҳр хидмат мерасонад, ки шаҳрро бо Теҳрон ва Қараж мепайвандад.

## Нигораҳо

Акс:Bazar-Irani-Eslami.jpg||
Акс:Bazar-Irani-Eslami1.jpg||


## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Боғистон (Эрон)

мини|300x300пкс| Ноҳияи 1, Насробод, Шаҳриёр, Боғистон
**Боғистон** (     ; пештар, **Ходимобод** (форсӣ: خادم آباد), инчунин ба забони румӣ чун **Khādemābād;** Инчунин бо номи **Ҳодимободи** **Қудс** ва **Муслимобод** маъруф аст.  - шаҳрест дар бахши марказии шаҳристони Шаҳриёр, устони Теҳрон, Эрон Дар барӯйхатгирии соли 2006, шумораи аҳолии он 52,330 нафар, дар 12,810 оила буд.  

## Нақлиёт
Ба шаҳр автобусҳо аз ҷониби шаҳрдории Baghestan City and Suburbs Bus Organization, ки шаҳрро бо Шаҳриёр ва Теҳрон мепайвандад, хидмат мерасонанд .

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Гурӯҳ:Маҳалҳои аҳолинишин аз рӯи алифбо
Гурӯҳ:Саҳифаҳое, ки бо тарҷумаҳои ношинос оварда шудаанд
Қарчак

**Қарчак** () — шаҳр ва пойтахти шаҳристони Қарчак дар устони Теҳрони Эрон . Дар барӯйхатгирии соли 2006, шумораи он 173 832 нафар дар 42,508 оила зиндагӣ мекарданд. Қарчак 35 километр дуртар аз маркази Теҳрон ҷойгир аст.

## Эзоҳ

Гурӯҳ:Шаҳрҳои Эрон
Гурӯҳ:Шаҳрҳои устони Теҳрон
Антуан Галлан

**Антуа́н Галла́н** (; , Роллот, Пикардия, Подшоҳии Фаронса — , Порис, Подшоҳии Фаронса) — шарқшинос, и фаронсавӣ.

## Зиндагинома
Дар коллеҷи шаҳри Нуайон, забонҳои юнонӣ, лотинӣ ва яҳудии қадимро омӯхт. Баъдан дар Коллеҷ де Франс забонҳои шарқиро омӯхта, донишашро дар соҳаи забони юнонии қадим мукаммал намуд. Ба ҳайси китобдор ва дабири сафири Фаронса дар Туркия ба Фракия, Македония, Румелия, Осиёи Хурд, Иония, Сурия, Фаластин сафар кард ва дар тӯли ин сафарҳо забонҳои туркӣ, форсӣ ва арабиро омӯхт. Бо фармоиши ширкати «Ост-Индиа» китобҳои қадимӣ-дастнависҳоро ҷамъ кард. Пас аз анҷоми сафарҳо роҳбари нашрияи луғати энсиклопедии «Донишномаи Шарқ» буд. Аз соли 1701 то охири умр ба таҳқиқ ва тарҷумаи осори шарқӣ машғул буд ва аз соли 1709 дар Коллеҷ де Франс забони арабиро дарс медод. Тарҷумаи афсонаҳои «Ҳазору як шаб»-и Антуан Галлан (дар 12 ҷилд, солҳои 1704−17) яке аз беҳтарин тарҷумаҳо ба шумор мерафт. Ба ғайр аз ин, Антуан Галлан ба забони фаронсавӣ «Қуръон», китобҳо дар бораи пайдоиши қаҳва, таърихи империяи Усмонӣ ва ғайраро тарҷума кардааст. Антуан Галлан дар тарғибу ташвиқ, тарҷумаи осори адибони форс-тоҷик саҳм дорад. Вай ҳикоятҳои «Гулистон»-и Саъдиро бо номи «Суханҳои аҷибу панду андарзҳои шарқиён» (Порис, 1694), «Баҳористон»-и Абдурраҳмони Ҷомӣ, «Калила ва Димна», «Панчатантра» (Порис, 1724)-ро тарҷума кардааст. Барои таҳқиқу омӯзиши Шарқ аз ҷониби шарқшиносон-донишмандони фаронсавӣ Силвестр де Саси, Луазеаур-Деслонша, Терри де Шербанно, Х. де Нимал, А. Серту, Р. Бассэ ва дигарон тарҷумаҳои Антуан Галлан чун маъхазҳои муътамад хидмат кардаанд.

## Эзоҳ

## Адабиёт
* Шокир Мухтор. Джами во Франции//«Памир», 1982, № 8;
* Герхардт М. Искусство повествовиния. Литературная история «1001 ночи». М., 1984;
* Борхес Х. Л. Переводчики «Тысячи и одной ночи»//Он же. Собрание сочинений в 4-х томах. Т. 1. СПб, 2005.

## Сарчашма
*
Иоҳанн Готтфрид Галле

**Иоҳанн Готтфрид Га́лле** (; 9 июни 1812, Родис — 10 июли 1910, Путсдом) — и олмонӣ

## Зиндагинома
Хатмкардаи Донишгоҳи Берлин. Директори расадхона ва профессори Донишгоҳи Бреслау (ҳоло Вротслав, 1851-95).  

## Фаъолияти илмӣ
Бори нахуст соли 1872 монандии селаи метеории андромедиҳо (шиҳобҳо)-ро бо зузанабҳои коҳишёфтаи Биэл муқаррар карда (зузанаби Биэл) 3 зузанаб (1839-40), ҳалқаи Зуҳал (1838), инҳирофи Офтобӣ (8,87")-ро саҳеҳ кашф кард. Соли 1847 унсурҳои ҷадвали умумии мадори 178 зузанабро барои давраи аз соли 371 то мелод таҳия намуд (бо нишододҳои таърихӣ). Аз рӯйи координатаҳои ҳисобии У. Левейе 23 сентябри 1846 сайёраи Нептунро кашф кардааст. 

Ба ифтихори Иоҳанн Готтфрид Галле танӯраҳои Моҳ, Миррих, ҳалқаи Нептун ва сайёраи хурди (астероид)-и № 2097 (Галле) номгузорӣ шудаанд.

## Эзоҳ

## Сарчашма
*
Луи Галле

**Луи Галле** (; 14 феврали 1835, Валонс — 16 октябри 1898, Порис) — нависанда ва либреттонависи фаронсавӣ.

## Зиндагинома
Галле дар айёми ҷавонии худ дар Валонс ҳамчун омӯзгор ва мусаҳҳеҳ кор мекард. Дар соли 1857, ӯ бо дигар ном аввалин маҷмӯъаи шеъри худро нашр мекунад ва ба Порис меравад. Дар ин ҷо ӯ дар шуъбаи тандурустӣ қарор мегирад, муддати дароз роҳбари беморхонаи Ларибуазе, сипас — нозири шуъба буд.

## Эзоҳ
Луи Галле (рассом)

**Луи Галле** (; 9 ё 10 майи 1810, Турне, Эно — 20 ноябри 1887, Брюссел) — мусаввири белгиягӣ, яке аз асосгузорони санъати наққошии таърихии Белгия; намояндаи романтизм.

## Зиндагинома
Дар Академияи рассомии Турин (аз соли 1830) ва Антверпен (аз соли 1832) таҳсил кардааст. Солҳои 1834-40 дар Порис ва аз соли 1843 дар Брюссел кор кард. Дар осори ӯ саҳнаҳои таърихию жанрӣ ва саҳифаҳои таърихи кишвараш, рӯзгори шахсиятҳои маъруфи («Тассо дар зиндон») ва воқеияти замони худаш («Хонаводаи моҳигир», 1848 ва 1855) тасвир ёфтаанд. Тасвирҳои таърихии ӯ дар мавзӯи инқилоби буржуазии садаи XVI саршор аз драматизм ва шиддати мардонагиянд («Охирин дақиқаҳои граф Эгмонт», 1848; «Охирин арҷгузорӣ ба ҷасади графҳо Эгмонт ва Гор», 1851).

## Эзоҳ

## Сарчашма
*
Сабо Курдафшорӣ

Сабо Кордафшорӣ, соли таваллудаш 1998 ё 1999, фаъоли ҳуқуқи башари эронӣ аст, ки моҳи августи соли 2019 барои кашфи ҳиҷоби маҷбурӣ ба 24 сол зиндон маҳкум шудааст.

## Эзоҳ
Ҳунари нав

**Ҳунари нав**, **навҳунар** (), **мудерн** (аз   — навин) — як ҷараёни байналмилалӣ дар ҳунарҳои корбурдӣ, меъморӣ ва ба вежа дар ҳунарҳои тазйинӣ аст, ки байни солҳои 1890 ва 1910 бештарин маҳбубиятро дошт. 

Ба унвони як вокуниш дар баробари ҳунари академик дар қарни нуздаҳум, ҳунари нав аз шаклҳо ва сохторҳои табиъӣ, ба вежа хатҳои мунҳанӣ ва муоҷи гулҳо ва гиёҳон мутаассир буд. Ин ҷараён бо номҳои мухталифе тақрибан ҳамзамон дар бисёре кишварҳои Аврупоӣ ба зуҳур расид, ки ҳар як бо дигаре тафовутҳое ҳам дошт. Аз ҷумла сабк мудернисму (Modernismo) дар Испониё, ҷунбиши ҷудоӣ (Wiener Secession) дар Утриш, сабки либерти (Stile Liberty) ё сабки флуриола (Stile Floreale) дар Итолиё, югендстил (Jugendstil) дар Олмон ва кишварҳои Искондинови.

## Эзоҳ


Гурӯҳ:Сабкҳои меъморӣ
Аксели Галлен-Каллела

**Аксели Валдемар Галле́н-Ка́ллела** (; 26 апрели 1865, Пури, Дӯкнишини бузурги Финлонд — 7 марти 1931, Стокҳолм, Суэд) — мусаввир ва графики фин, роҳбари равияи миллию романтикӣ дар ҳунари нави фин.

## Зиндагинома
Хатмкардаи Академияи Р. Жюлени Порис (1889). Таъсири Ж. Бастен-Лепажро таҷриба кард. Аз сабки романтикию деҳқонии охир («Писарбача ва 307», 1884) ба наққошии ҳамосӣ дар мавзӯи «Колевалҳо» («Дифои Сампо», 1896; «Модари Лемминкяйнен», 1897 ва ғайра) рӯ овард. Ҳамчун манзараофару чеҳранигор низ фаъолият кард. («А. М. Горкий», 1906). Бо талоши шакл додани сабки томи миллӣ фаъолона ба тарроҳии тазӣинӣ (ангораҳои гулдӯзӣ, ҳаккокии филиз, кандакорӣ ва доғзании чӯб, мебелҳо, қолинҳои дастбофи суннатӣ, маркаҳои почта ва пулҳои коғазӣ) пардохт. Ду хона-студияи шахсияшро тарроҳӣ кард: дар Руовеси (1894) ва «қаср»-и Леппявара дар наздикии Ҳелсинки (1913; дар ин ҷо ҳоло осорхонаи ӯ боз шудааст). Китоби «Хотирот ва мулоҳизаҳо пиромуни ҳунар»-ро (1923) нашр кардааст.

## Эзоҳ

## Адабиёт
* Левинсон А. Я. А. Галлен. СПб., 1908;
* Безрукова М. И. Искусство Финляндии. М., 1988;
* Новая российская энциклопедия. Т. 4 (1). М., 2008.

## Сарчашма
*
Галлон

[thumb|Канистри [бензини ба ҳаҷми 1 галлон ИМА, 0,8 галлони салтанатӣ ё 3,7 литр.]]
[thumb|Кадом кишварҳо барои [бензин кадом воҳиди ченакро истифода мебаранд:

]]
**Галло́н** () — воҳиди ҳаҷм (гунҷоиш, зарфият) дар системаи англисии воҳидҳо.

Галлон дар Англия, ИМА ва кишварҳои дигар, асосан, барои чен кардани ҳаҷми ҷисмҳои моеъ ва пошхӯранда (шоро) истифода мешавад. Галлони англисӣ ва амрикоӣ бо андозаҳои худ аз ҳам фарқ мекунанд. Галлони англисӣ = 4,54609 л, галлони амрикоӣ барои моеъот = 3,78543 л ва барои ҷисмҳои пошхӯранда = 4,405 л аст. Пинта ва унсия ҳиссавоҳидҳои галлон мебошанд.

## Эзоҳ

## Сарчашма
* 

Гурӯҳ:Воҳидҳои андозагирӣ